CELEX: 62017TN0135
Language: lt
Date: 2017-02-28 00:00:00
Title: Byla T-135/17: 2017 m. vasario 28 d. pareikštas ieškinys byloje Scor/Komisija

8.5.2017   
            
            
               LT
            
            
               Europos Sąjungos oficialusis leidinys
            
            
               C 144/50
            
         2017 m. vasario 28 d. pareikštas ieškinys byloje Scor/Komisija
   
   (Byla T-135/17)
   (2017/C 144/69)
   Proceso kalba: prancūzų
   
      Šalys
   
   
      Ieškovė: Scor SE (Paryžius, Prancūzija), atstovaujama advokatų N. Baverez, N. Autet, M. Béas ir G. Marson
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               Panaikinti 2016 m. rugsėjo 26 d. sprendimo C(2016) 5995 final dėl valstybės pagalbos SA.37649 (2013/CP), SA.45860 (2016/PN), SA.45860 (2016/N) – Prancūzija, punktą „(i) neribota garantija, suteikta Caisse Centrale de Réassurance (CCR) veiklai, susijusiai su stichinių nelaimių Prancūzijoje rizikos perdraudimu“ ,
            
         
               —
            
            
               priteisti iš Komisijos visas bylinėjimosi išlaidas pagal Bendrojo Teismo procedūros reglamento 134 straipsnį.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi keturiais pagrindais.
   
               1.
            
            
               Pirmasis ieškinio pagrindas, susijęs su tuo, kad ginčijamame sprendime, vertinant Caisse Centrale de Réassurance suteiktos garantijos suderinamumą, remtasi klaidingu teisiniu pagrindu.
            
         
               2.
            
            
               Antrasis ieškinio pagrindas, susijęs su tuo, kad ginčijamame sprendime yra keletas motyvavimo trūkumų.
            
         
               3.
            
            
               Trečiasis ieškinio pagrindas, susijęs su SESV 107 straipsnio 3 dalies c punkto pažeidimu. Šį pagrindą sudaro dvi dalys:
               
                           —
                        
                        
                           pirma dalis, grindžiama teisės klaidomis, susijusiomis su proporcingumo kontrolės taikymu;
                        
                     
                           —
                        
                        
                           antra dalis, grindžiama garantijos neproporcingumu.
                        
                     
         
               4.
            
            
               Ketvirtasis ieškinio pagrindas, susijęs su ieškovės procesinių teisių pažeidimu.